
PATVIRTINTA
Šakių rajono savivaldybės
administracijos direktoriaus
       2023 m.                     d. įsakymu Nr. AT-

ŠAKIŲ RAJONO SAVIVALDYBĖS ADMINISTRACIJOS
LUKŠIŲ SENIŪNIJA

2022-ŲJŲ METŲ VEIKLOS PLANO ATASKAITA

Seniūnija yra Šakių rajono savivaldybės administracijos struktūrinis teritorinis padalinys, veikiantis tam tikroje savivaldybės teritorijos dalyje. Seniūnijos aptarnaujamos teritorijos ribas savo sprendimu nustato savivaldybės taryba.
Šakių rajono savivaldybės misija – plėtoti ir skatinti vietos savivaldą, užtikrinti viešojo administravimo ir viešųjų paslaugų teikimo funkcijų vykdymą tenkinant rajono bendruomenės viešuosius poreikius bei interesus.
LUKŠIŲ SENIŪNIJOS MISIJA – savo administraciniame padalinyje padėti įgyvendinti Vietos savivaldos įstatyme administracijai pavestus uždavinius, kūrybingai veikti pagal savivaldybės administracijos direktoriaus patvirtintus seniūnijos veiklos nuostatus, organizuoti ir užtikrinti efektyvų savarankiškų ir valstybės deleguotų funkcijų valdymą, bendradarbiauti su esamomis kaimo bendruomenėmis, apibendrinti seniūnijos gyventojų pastabas, pasiūlymus ir siekti juos įgyvendinti.

LUKŠIŲ SENIŪNIJOS VIZIJA – užtikrinti savivaldos plėtrą, sukurti sveiką, švarią, saugią ir patogią gyvenamąją aplinką, pagerinti gyvenimo kokybę kiekvienam bendruomenės nariui, įgyvendinti projektą ,,Lukšių gyvenamosios vietovės atnaujinimas“, toliau tęsti kultūrinio turizmo plėtrą Zyplių dvaro ansamblyje, efektyviai išnaudoti visus turimus gamtos resursus kaimo turizmo vystymui, pritraukti investicijas siekiant sukurti palankias sąlygas verslui.

Šakių rajono savivaldybės administracijos Lukšių seniūnija planuodama 2022 metų veiklą, vadovavosi Šakių rajono savivaldybės 2018–2024 metų strateginiu plėtros planu, patvirtintu Šakių rajono savivaldybės tarybos 2017 m. gruodžio 21 d. sprendimu Nr. T-378 „Dėl rajono savivaldybės 2018–2024 metų strateginio plėtros plano patvirtinimo“, ir Šakių rajono savivaldybės 2022–2024 metų strateginiu veiklos planu patvirtintu Šakių rajono savivaldybės tarybos 2022 m. vasario 18 d. sprendimu Nr. T-50 „Dėl rajono savivaldybės 2022–2024 metų strateginio veiklos plano patvirtinimo“ bei išsikėlė sau tikslus:
· šiuolaikiškos susisiekimo sistemos plėtra;
· socialinių paslaugų aprėpties didinimas;
· darnaus išteklių naudojimo skatinimas;
· gyventojų užimtumo didinimas.
· efektyvaus viešojo valdymo sistemos sukūrimas.

Šakių rajono savivaldybės administracijos Lukšių seniūnijos 2022 metų veiklos plane, iškeltų tikslų įgyvendinimui, numatė šiuos uždavinius:
· modernizuoti ir plėtoti savivaldybės vietinės reikšmės kelius, gatves ir kitas susisiekimo komunikacijas;
· finansinės pagalbos rajono gyventojams teikimas ir didinimas;
· Šakių rajono socialinio būsto fondo plėtra;
· kompleksiškai plėtoti ir puoselėti rekreacines teritorijas, želdynus bei kitas viešąsias erdves, pritaikant jas gyventojų bei verslo poreikiams;
· organizuoti užimtumo didinimo programą;
· vykdyti administracinės naštos mažinimą.

2022 M. STRATEGINĮ (-IUS) TIKSLĄ (-US) ĮGYVENDINANČIOS PROGRAMOS

Šakių rajono savivaldybės administracijos Lukšių seniūnija, vykdydama savo veiklą, prisidėjo prie Šakių rajono savivaldybės 2022–2024 metų strateginio veiklos plano dalies programų įgyvendinimo, tarp jų:
1. Valdymo programa (kodas 07);
2. Ūkio plėtros programa (kodas 12);
3. Socialinės ir sveikatos apsaugos programa (kodas 13).

VEIKLOS APŽVALGA PAGAL LUKŠIŲ SENIŪNIJOS METINĮ VEIKLOS PLANĄ

Lukšių seniūnijos pagrindinis tikslas buvo gerinti gyvenimo kokybę seniūnijoje. Įgyvendinant Lukšių seniūnijos 2022 metų veiklos plane iškeltus tikslus, buvo vykdomos savarankiškos ir deleguotos funkcijos, seniūnijos gyventojai buvo aptarnaujami laiku ir kokybiškai, buvo suteikiama reikalinga informacija, išduodamos pažymos ir kiti reikalingi dokumentai, suteikiama reikalinga socialinė pagalba, buvo vykdoma gyvenamosios vietos deklaravimo funkcija. Siekėme efektyviai išnaudoti visus esamus rezervus nedarbui mažinti, rūpintis kultūros, paveldo objektais ir paminklais, atlikti notarinius veiksmus, įstatymų nustatyta tvarka, pritraukti investicijas, siekiant sukurti palankias sąlygas verslui, siekėme kokybiškai organizuoti kapinių priežiūrą. Kūrybingai kūrėme saugią ir švarią aplinka bendruomenės nariams.
Seniūnijoje, 2022 m. sausio 1 d. duomenimis, gyvenamąją vietą buvo deklaravę 2227 gyventojai. Seniūnija buvo ir yra suskirstyta į 7 seniūnaitijas: Ežero, Siesarties, Lepšių, Plynių, Akėčių, Liepalotų ir Gerdžių. 

	DUOMENYS APIE SENIŪNIJĄ

	1.
	Seniūnijos plotas
	ha
	16161,40

	2.
	Bendras kelių ir gatvių ilgis
	km
	113

	3.
	Gatvių skaičius
	vnt.
	33

	4.
	Valomų šaligatvių plotas 
	m2
	9700,0

	5.
	Tvarkomų kapinių skaičius
	vnt.
	8

	6.
	Kapinių teritorijų plotas: visuomeninės kapinės, senkapiai, karių kapai
	ha
	4,83

	7.
	Seniūnijos prižiūrimų želdinių plotas
	ha
	23

	8.
	Zyplių dvaro parko plotas
	ha
	22

	9.
	Zyplių dvaro ansamblio miškas
	ha
	30

	10.
	Eksploatuojamų šviestuvų skaičius
	vnt.
	421

	11.
	Socialiai remtinų šeimų skaičius
	šeimų sk.
	48

	12.
	Vienkartinių pašalpų mokėjimas
	vnt.
	8

	13.
	Įdarbintų gyventojų užimtumo didinimo programoje 
	vnt.
	2

	14.
	Išduodamos pažymos gyventojams
	vnt.
	60

	15.
	Sudaromi notariniai veiksmai
	vnt.
	50

	16.
	Atliekų tvarkymo darbai (surenkamos šiukšlės )
	t
	45



LUKŠIŲ SENIŪNIJOS 2022 METŲ VEIKLOS PLANO ĮGYVENSINIMO APŽVALGA

Įgyvendinant Lukšių seniūnijos 2022 metų veiklos planą buvo siekiama prisidėti prie Šakių rajono savivaldybės 2018–2024 metų strateginiame plėtros plane numatytų prioritetų įgyvendinimo:
· Tvariam ekonominiam augimui palanki aplinka;
· Veikli, atvira, saugi, sveika ir tobulėjanti visuomenė;
· Savitas, patrauklus ir ambicingas Zanavykų kraštas.


Lukšių seniūnija 2022 m.  įgyvendino:
· Šakių rajono savivaldybės strateginio 2022–2024 metų veiklos plano programos kodas 12 „Ūkio plėtros programa“ seniūnijos tikslo „Šiuolaikiškos susisiekimo sistemos plėtra“ uždavinio „Modernizuoti ir plėtoti savivaldybės vietinės reikšmės kelius, gatves ir kitas susisiekimo komunikacijas“ priemonę „Vietinės reikšmės kelių ir gatvių priežiūra“. Įgyvendinant šią priemonę buvo lyginami kelkraščiai, kai kelio danga žvyro, transportuojamas gruntas autosavivarčiu, pakraunant ekskavatoriumi, žvyruojami seniūnijos keliai ir gatvės, pagal poreikį valomas sniegas, tvarkomos pakelės, užtaisomos kelio išdaužos, užpilant naujomis medžiagomis, šalinami krūmai nuo kelio griovių šlaitų mechanizuotu būdu. Seniūnijoje buvo 33 gatvės, kurių prižiūrimas ilgis 16,109 km ir 49 seniūnijos prižiūrimi keliai, kurių ilgis sudarė 96,913 km. Per 2022 m. keliai  greideriu buvo lyginami 2 kartus – pavasarį ir rudenį, buvo paskleistas užpiltas žvyras, stengiantis atnaujinti žvyruotų kelių dangą, užtaisyti kelių įlūžimai. Gatvėse išdaužytos asfalto duobės buvo užtaisytos šaltu asfaltu. 
· Šakių rajono savivaldybės strateginio 2022–2024 metų veiklos plano programos kodas 13 „Socialinės ir sveikatos apsaugos programa“ tikslo „Socialinių paslaugų aprėpties didinimas“ seniūnijos uždavinio „Finansinės pagalbos rajono gyventojams teikimas ir didinimas“ priemonę „Telkti socialines paslaugas seniūnijos gyventojams“. Įgyvendindami šią priemonę siekėme, kad darbuotojai tobulintų savo žinias, jas taikytų darbe, dirbant su socialiai remtinais, socialinę atskirtį, socialinių problemų turinčiais bei gaunančius priklausančias išmokas žmonėmis, lankytų vienišus senelius ir kitus socialiai remtinus žmones, kuriems reikalinga materialinė ar moralinė parama. Lukšių seniūnijoje buvo 48 socialiai remtinos šeimos, joms buvo mokamos socialinės pašalpos, 8 šeimoms buvo suteikta vienkartinė piniginė parama, po 125,00 Eur, dėl sunkios materialinės padėties, pagal atsiradusį poreikį, dėl ligos ar kitos nelaimės. Taip pat seniūnijoje buvo priimami žmonės, kurie norėjo pateikti prašymus dėl socialinės finansinės, materialinės paramos, kompensacinės technikos įsigijimo, kuriems reikalingos konsultacijos dėl ligonių slaugos ar priežiūros bei kitais socialiniais klausimais. Per 2022 m. buvo aplankytas 21 vienišas žmogus, SPIS programoje buvo priimti 203 prašymai, paramai maisto produktais ir higienos prekėms gauti. PARAMA programoje buvo priimti 708 prašymai įvairioms išmokoms, socialinėms paslaugoms, mokinio paramai gauti. 2022 m. buvo įvertinta 110 šeimų gyvenimo sąlygos bei poreikiai, surašyti buities ir gyvenimo sąlygų patikrinimo aktai ir teikti siūlymai savivaldybės administracijai, dėl socialinės paramos toms šeimoms reikalingumo ir paramos. Visuomenei naudingoje veikloje dalyvavo 23 asmenys, kurie atliko aplinkos tvarkymo darbus, šienavo pakeles, grėbė lapus, tvarkė šaligatvius, prižiūrėjo gėlynus, teikė pagalbą senyvo amžiaus, vienišiems gyventojams. Buvo paruošti dokumentai 26 asmenims dėl socialinių paslaugų gavimo: patalpinimo į pensionatus, pagalbos į namus, dienos socialinės globos, vaikų dienos socialinei priežiūrai. Lukšių seniūnija bendradarbiaudama su asociacija ,,Lukšių bendruomenės centras“ vykdė tęstinį Lukšių vaikų dienos centro projektą, centrą lankė 25 vaikai iš šeimų turinčių problemų. Veikla buvo vykdoma 5 dienas per savaitę, po 5 valandas. Projektas buvo finansuojamas Socialinės apsaugos ir darbo ministerijos bei Šakių rajono savivaldybės  lėšomis. Lukšių seniūnijoje pagal poreikį buvo remontuojami socialiniai būstai ir administruojamos negyvenamosios patalpos seniūnijoje.
·  Numatyto tikslo ,,Socialinių paslaugų aprėpties didinimas“ įgyvendinimui, numatytas uždavinys ,,Šakių rajono socialinio būsto fondo plėtra“ priemonę „Socialinio būsto remontas seniūnijoje“. Jos įgyvendinimui buvo renkamas socialinio būsto nuomos mokestis, kuris buvo panaudojamas seniūnijos socialinių būstų remontui.
· Šakių rajono savivaldybės strateginio 2022–2024 metų veiklos plano programos kodas 12 „Ūkio plėtros programa“ seniūnijos tikslo „Darnaus išteklių naudojimo skatinimas“ ir uždavinio „Kompleksiškai plėtoti ir puoselėti rekreacines teritorijas, želdynus bei viešąsias erdves, pritaikant jas gyventojų ir verslo poreikiams“ priemonę „Aplinkotvarkos darbų vykdymas seniūnijoje“. Įgyvendinant šią priemonę, Lukšių seniūnijos buvo atliekami aplinkos tvarkymo darbai, buvo remontuojami ir nuolat tvarkomi pėsčiųjų takai ir šaligatviai, tvarkomi parkai ir skverai, pjaunama veja, sodinamos gėlės, prižiūrimi gėlynai, renkamos šiukšlės, puoselėjamas kraštovaizdis. Aplinkos priežiūrai ir tvarkymui seniūnijoje pasitelkiami 6 nuolatiniai darbuotojai ir 1 – papildžius seniūnijos pareiginę struktūrą darbininko pareigybe, terminuotam darbui. Prižiūrima teritorija siekė daugiai nei 75 hektarus. Seniūnijoje buvo apšviečiamos 27 gatvės. Lukšių kultūros namuose projektinėmis lėšomis buvo pradėta įrengti rūsių patalpas, skirtas aktyviam laisvalaikiui. Planuojami Lukšių kultūros namų pastato remonto darbai – vaikų dienos centro patalpų įrengimas, trečiajame aukšte. Seniūnijos administracinio pastato I aukšto laiptinės remontas, liko nepadaryti, dėl lėšų trūkumo. Nuolat buvo vykdomi Zyplių dvaro parko ir pastatų priežiūros ir tvarkymo darbai. Lukšių miestelio viešosiose erdvėse minimaliai buvo atnaujinami želdiniai. Minimaliai, nes vykdomas  Lukšių miestelio aplinkos gerinimo projektas. Miestelio parkeliuose bei kitose viešose erdvėse buvo sodinamos gėlės ir prižiūrimi gėlynai. Įrengtas Plynių kaime Plynių gatvės apšvietimas – pastatyta 12 elektros stulpų su šviestuvais. Lukšių miestelyje pakeisti  2 šviestuvai A. Tatarės g., 4 vnt. – Draugystės g., 2 vnt. – Beržų g., 2 vnt. – Kranto g. ir sutvarkytas visas Zyplių dvaro sodybos apšvietimas. Liepalotų kaime pakeisti gatvių šviestuvai Ąžuolų, Mokyklos ir Beržyno gatvėse į LED šviestuvus. Padarytas Lukšių kapinių apšvietimas, pastatyta 14 šviestuvų, pastatyti 3 vandens kranai  Surinktos kapinių šiukšlės, išrūšiuotos, žaliosios atliekos išvežtos į Naikų kaime, esantį žaliųjų atliekų sąvartyną. Stiklo ir plastiko atliekos iš kapinių buvo išvežamos pagal grafiką. Pakeistas Šilgalių koplytėlės stogas gontomis, laikantis paveldosaugos reikalavimų. Atkurtos trys bažnytinės smaigės su buvusiais kryžiais. Pastatytas 12 m ilgio tiltas į Lukšių tvenkinio salą, sutvarkyta Lukšių tvenkinio kairioji pakrantė. Perdažytas ir pilnai suremontuotas sunkvežimis – krautuvas MAN. Pelenių kapinaitėse pagaminta nauja tvorelė Grybino Fausto kapavietei, Lepšių kapinaitėse padaryti nauji varteliai ir sutvarkyta tvora. Inicijuoti ir prižiūrėti medžių pjovimo darbai prie Šakiai-Lukšiai kelio. Atstatyta vėjo nugriauta pavėsinė Liepalotų kaime.
· Šakių rajono savivaldybės strateginio 2022–2024 metų veiklos plano programos kodas 13 „Socialinės ir sveikatos apsaugos programa“ seniūnijos tikslo „Gyventojų užimtumo didinimas“ seniūnijos uždavinio „Organizuoti užimtumo didinimo programą“ priemonę „Įgyvendinti užimtumo didinimo programą“. Įgyvendinant šią priemonę buvo tvarkomos Lukšių miestelio gatvės, pakelės, takai, prižiūrimi šaligatviai ir vietinės reikšmės kelių pakraščiai, pjaunama žolė, prižiūrimi želdiniai, tam panaudojant pagal užimtumo didinimo darbų programą įdarbintus 2 žmones, aprūpinant juos būtinomis darbo priemonėmis. Seniūnijos administracinio pastato I aukšto bendro naudojimo patalpų remontas nepradėtas, dėl lėšų trūkumo. Planus turėjome koreguoti, dėl kylančių degalų ir elektros kainų.
· Šakių rajono savivaldybės strateginio 2022–2024 metų veiklos plano programos kodas 07 „Valdymo programa“ seniūnijos tikslo „Efektyvaus viešojo valdymo sistemos sukūrimas“ ir uždavinio „Vykdyti administracinės naštos mažinimą“ priemonę „Savivaldybės veiklos pagrindinių funkcijų vykdymas“. Įgyvendinant priemonę buvo naudojamos lėšos ryšiams, transportui, kanceliarinėms prekėms, komunalinėms paslaugoms, higienos ir sanitarinėms prekėms, komunalinėms paslaugoms, seniūnijos patalpų šildymui ir išlaikymui.
Seniūnijos uždavinio „Vykdyti administracinės naštos mažinimą“ priemonę „Administracinės naštos mažinimo priemonės“. Įgyvendinant šią priemonę buvo dirbama su Registrų centro Metrikacijos ir gyvenamosios vietos deklaravimo informacine sistema (MGVDIS), DVS programa (KONTORA), VIPIS viešųjų pirkimų sistema, su EAIS (Elektroninio archyvo informacine sistema). Buvo  išduota 61 pažyma juridiniams faktams patvirtinti ir nuolat buvo susirašinėjama su įvairiomis institucijomis įstaigos veiklos klausimais. Buvo išsiųsti 87 raštai, užregistruoti gauti dokumentai – 36, išduoti 28 leidimai laidoti, išduotos 48 pažymos apie deklaruotą gyvenamąją vietą, užpildytos 86 gyvenamosios vietos deklaracijos, asmeniui pakeitus gyvenamąją vietą ar atvykus gyventi į Lietuvos Respubliką, tame skaičiuje 75 deklaracijos buvo užpildytos seniūnijoje ir 11 deklaracijų pateikta elektroniniu būdu. Buvo užpildyta 14 deklaracijų asmeniui išvykus į užsienį ilgesniam nei šešių mėnesių laikotarpiui, tame skaičiuje 9 deklaracijos užpildytos įstaigoje ir 5 – elektroniniu būdu. Priimti 92 prašymai ir sprendimai dėl gyvenamosios vietos deklaravimo duomenų keitimo, naikinimo ir taisymo, tame skaičiuje buvo pateikti 87 prašymai keisti deklaravimo duomenis ir 5 prašymai – naikinti duomenis. Buvo pateikti 125 gyventojų prašymai ir išduotos pažymos gyvenamosios vietos patalpų savininkams, gauta 17 gyventojų prašymų įtraukti į gyvenamosios vietos nedeklaravusių asmenų apskaitą. Buvo išduoti 2 leidimai žemės darbams vykdyti. Leidimų išduotų važiuoti sunkiasvorėmis transporto priemonėmis nebuvo. Buvo išduotos 6 rekomendacijos gauti leidimui saugotinų medžių ir krūmų kirtimo, persodinimo ar kitokio pašalinimo, genėjimo darbams. 
Įgyvendinant programose numatytą tikslą „Efektyvaus viešojo valdymo sistemos sukūrimas“, seniūnijos darbuotojai kartu su seniūnijos teritorijos gyvenamųjų vietovių atstovais – seniūnaičiais, bendruomenių pirmininkais dalyvavo savivaldybės institucijose ir savivaldybės teritorijoje veikiančiose valstybinėse įstaigose rengiant sprendimus bei juos įgyvendinant.
Įgyvendinant šio plano tikslų uždavinius buvo užtikrinamas priskirtos teritorijos visuomenės viešųjų poreikių ir interesų tenkinimas ir seniūnijos funkcijų vykdymas. Seniūnija buvo įsipareigojusi laiku planuoti ir efektyviai naudoti finansinius, žmogiškuosius bei materialinius išteklius, apibendrinti statistinius praėjusių metų veiklos duomenis ir pateikti juos ataskaitoje seniūnijos gyventojams ir administracijos direktoriui.
Seniūnijos uždaviniai ir funkcijos 2022 m.:
· neviršydama savo įgaliojimų, seniūnijos teritorijoje organizavo ir kontroliavo savivaldybės institucijų sprendimų įgyvendinimą arba pati juos įgyvendino;
· prireikus įvertino atskirų šeimų (asmenų) gyvenimo sąlygas bei poreikius ir pateikė savivaldybės administracijai siūlymus dėl socialinės paramos toms šeimoms (asmenims) reikalingumo ir paramos būdų;
· dalyvavo organizuojant civilinę saugą;
· dalyvavo rengiant ir įgyvendinant gyventojų užimtumo programas seniūnijos aptarnaujamoje teritorijoje;
· nustatyta tvarka dalyvavo rengiant gyventojų apklausas;
· dalyvavo kuriant ir įgyvendinant informacinės visuomenės plėtros programas;
· organizavo viešuosius ir visuomenei naudingus darbus;
· organizavo ir (arba) kontroliavo savivaldybės kelių, bendrojo naudojimo teritorijų, kapinių, želdinių, gatvių, šaligatvių valymą ir priežiūrą, gatvių ir kitų viešų vietų apšvietimą;
· nustatyta tvarka organizavo socialinės paramos teikimą ir pašalpų mokėjimą;
· tvarkė priskirtus registrus ir nustatyta tvarka teikė duomenis;
· tvarkė gyvenamosios vietos deklaravimo duomenų ir gyvenamosios vietos neturinčių asmenų apskaitą;
· išdavė laidojimo leidimus;
· atliko notarinius veiksmus;
· laiku tvarkė archyvinius duomenis;
· išdavė pažymas juridiniams faktams patvirtinti ir kitus dokumentus.
Įgyvendinant Lukšių seniūnijos 2022 metų veiklos plane iškeltus uždavinius ir tikslus, vykdant savarankiškas ir valstybės deleguotas funkcijas, seniūnijos gyventojai buvo aptarnaujami laiku ir kokybiškai. Jiems buvo suteikiama reikalinga informacija, išduodamos pažymos, suteikiama reikalinga socialinė pagalba, deklaruojama gyvenamoji vieta ir kitos funkcijos. Kuriama saugi ir švari aplinka bendruomenės nariams.





Seniūnas                                                                                                      Vytautas Andziulevičius
